**“กอช. เชิญชวนนักเรียน นักศึกษา และแรงงานนอกระบบ**

**สมัครสมาชิกรับสิทธิประโยชน์เพิ่ม 5 เด้ง”**

 ***กองทุนการออมแห่งชาติ หรือ กอช. จัดโปรโมชันส่งท้ายปี สำหรับสมาชิก กอช. และประชาชนในพื้นกรุงเทพมหานคร สมัครสมาชิก หรือส่งเงินออมสะสมต่อเนื่อง รับสิทธิประโยชน์ดีๆ เพิ่ม 5 เด้ง ได้ที่บูธ กอช. ในเต็นท์กระทรวงการคลัง งานกาชาด ประจำปี 2562 เที่ยวสนุก สุขใจ ได้กุศล ออมกับ กอช. นั้นดี มีแต่ได้ ระหว่างวันที่ 15 - 24 พฤศจิกายน 2562 เวลา 10.30 - 22.00 น. ณ สวนลุมพินี กรุงเทพฯ***

 **นางสาวจารุลักษณ์ เรืองสุวรรณ เลขาธิการคณะกรรมการกองทุนการออมแห่งชาติ หรือ กอช. เปิดเผยว่า** กอช. จัดโปรโมชันส่งท้ายปี สำหรับสมาชิก กอช. และประชาชนในพื้นกรุงเทพมหานคร สมัครสมาชิก หรือส่งเงินออมสะสมต่อเนื่อง รับสิทธิประโยชน์ดีๆ เพิ่ม 5 เด้ง ได้ที่บูธ กอช. ในเต็นท์กระทรวงการคลัง **งานกาชาด ประจำปี 2562** เที่ยวสนุก สุขใจ ได้กุศล ออมกับ กอช. นั้นดี มีแต่ได้ **ระหว่างวันที่ 15 - 24 พฤศจิกายน 2562 เวลา 10.30 - 22.00 น. ณ สวนลุมพินี** กรุงเทพฯ รับสิทธิประโยชน์เพิ่มอีก 5 เด้ง ดังนี้

 **ดีเด้งที่ 1** ได้รับเงินสมทบในแต่ละปีตามช่วงอายุของสมาชิก

* ช่วงอายุ **15 - 30** **ปี** รัฐสมทบให้ **50%** ของเงินออมแต่ละครั้ง

โดยรวมกันทั้งปีไม่เกิน **600 บาท** คิดเป็นดอกเบี้ยเงินฝากธนาคาร 4.54%\*

* ช่วงอายุมากกว่า **30 – 50 ปี** รัฐสมทบให้ **80%** ของเงินออมแต่ละครั้ง

โดยรวมกันทั้งปีไม่เกิน **960 บาท** คิดเป็นดอกเบี้ยเงินฝากธนาคาร 7.27%\*

* ช่วงอายุมากกว่า **50 – 60 ปี** รัฐสมทบให้ **100%** ของเงินออมแต่ละครั้ง

โดยรวมกันทั้งปีไม่เกิน **1,200 บาท** คิดเป็นดอกเบี้ยเงินฝากธนาคาร 9.09%\*

**\***เงินสมทบจากรัฐบาลคิดเป็นดอกเบี้ยเงินฝากประจำ 12 เดือน โดยประมาณ

 ดีเด้งที่ 2 ผลประโยชน์ของเงินออมสะสม และเงินสมทบที่นำไปลงทุน

ดีเด้งที่ 3 ลดหย่อนภาษีได้เต็มจำนวนเงินออมสะสม

  **ดีเด้งที่ 4** รับของที่ระลึก สำหรับผู้เข้าร่วมกิจกรรมภายในงาน

 **ดีเด้งที่ 5** มีสิทธิเป็นผู้โชคดีรับทองคำ และสลากออมสิน

 สำหรับสมาชิก กอช. ที่อาศัยอยู่ต่างจังหวัด เพียงส่งเงินออมสะสมสม่ำเสมอ และส่งเงินออมเต็มจำนวน มีสิทธิเป็นผู้โชคดีรับทองคำ และสลากออมสิน ในเดือนธันวาคม 2562 ดูรายละเอียดข่าวสาร โปรโมชัน ได้ที่ Facebook “กองทุนการออมแห่งชาติ-กอช.” หรือ เว็บไซต์ กอช. “www.nsf.or.th” สอบถามเพิ่มเติมสายด่วนเงินออม โทร. 02-049-9000